b"\n_START_ARTICLE_\nGuds b\xc3\xb8rn\n_START_SECTION_\nHandling\n_START_PARAGRAPH_\nHistorien udspiller sig omkring en ulykke i Harbo\xc3\xb8re i 1897, hvor redningsb\xc3\xa5den 'Lil\xc3\xb8re' forliste under redningsarbejde, og dens bes\xc3\xa6tning p\xc3\xa5 tolv fiskere fra byen omkom. Begravelserne blev forrettet af den meget omdiskuterede pr\xc3\xa6st Carl Moe, som ikke gik af vejen for over en kiste at erkl\xc3\xa6re den d\xc3\xb8de for nu v\xc3\xa6rende i Helvede, hvis han var blandt de ikke-troende."